Is hulle regtig Dawie en Daan? | Netwerk24
Is hulle regtig Dawie en Daan?
Deur Tex de Swardt, Somerset-Wes 09 April 2021 05:24
As rugbygeesdriftige sedert my laerskooldae geniet ek die potgooi van Bun Booyens en Marco Botha op Netwerk24 oor die geskiedenis van Springbok-rugby besonder baie. Seker omdat ek so baie daarvan self belewe het.
Een van die kostelikste rugbystellings wat ooit gemaak is en skynbaar nie meer bekend is of oorvertel word nie, is die opmerking van 'n Skot oor die pak wat die Skotte op die Springbokke se toer daar in 1949 op die lyf geloop het.
Sy opsomming van die wedstryd was: "They beat us by 44 and we were lucky te get the naught."
Miskien moet Bun en Marco­ (ek ken albei) net seker maak van die oorsprong van die foto in Dinsdag (06.04) se Die Burger. As student het ek Dawie Ackermann baie goed geken en dis nie hy op die foto­ nie. En of die ander man op die foto werklik die gevreesde agtsteman Daan Retief­ is, is ook te betwyfel.